सरकार कर रही कर्मचारियों का शोषण : रामफल
हिसार | हरियाणाराज्य चतुर्थ श्रेणी सरकारी कर्मचारी यूनियन की बैठक जिला प्रधान मोहनलाल की अध्यक्षता में हुई। बैठक को संबोधित करते हुए जिला सचिव रामफल शिकारपुर ने कहा कि प्रदेश सरकार द्वारा चतुर्थ श्रेणी कर्मचारियों का शोषण किया जा रहा है। इसके विरोध में चतुर्थ श्रेणी कर्मचारी हजारों की संख्या में 7 मार्च को पंचकूला पहुंचकर विधानसभा घेराव में भाग लेंगे और सरकार को जनविरोधी फैसलों को लेकर जवाब देंगे। इस अवसर पर ईश्वर मुवाल ने कहा कि एजुसेट चौकीदार पार्टटाइम, दैनिक वेतन भोगी, परियोजना के तहत लगे कच्चे कर्मचारी सभी 7 मार्च को विधानसभा कूच में जाएंगे। सिंचाई विभाग से ब्लॉक प्रधान अमित ने कहा कि सभी बेलदार, मेट, गेज रीडर, कैनाल गार्ड भी 7 मार्च के विस कूच में हिस्सा लेंगे।
hin_Deva hin_Deva